《游武夷山》
宋代·赵抃

武夷之山千万峰，溪水诘曲流其中。喷云涌雪可□楫，一棹无览仙人踪。

白鹤昂昂写峭壁，雕虎长□□清风。悬崖蜕骨造化外，绝壑驾船神鬼功。

寒岩鼎灶失鸡犬，盘石松椿腾蛟龙。行行自喜浣尘俗，萧散玉羽超樊笼。

当年此日是高会，左仙右仙曲未终。紫星飘然天上去，曾孙虹桥路已穷。

我生丹心涵太冲，欲脱缰锁追鸿蒙。上邀轩辕宴玄圃，手摘日月相游从。

作者简介：赵抃（biàn）（1008年—1084年）， 字阅道，号知非，衢州西安（今浙江省衢州市柯城区信安街道沙湾村）人。北宋名臣。元丰七年（1084年），赵抃逝世，年七十七，追赠太子少师，谥号“清献”。赵抃在朝弹劾不避权势，时称“铁面御史”。平时以一琴一鹤自随，为政简易，长厚清修，日所为事，夜必衣冠露香以告于天。著有《赵清献公集》。